EkBass/fiwiki-20250220-pages-articles huggingface dataset:
Parasosiaalinen suhde

Parasosiaalinen suhde tarkoittaa sosiaalista suhdetta, joka on yksipuolinen. Yksi henkilö käyttää aikaa ja energiaa toiseen henkilöön, joka on täysin tietämätön toisen olemassaolosta. Parasosiaaliset suhteet ovat pääasiassa julkisuuden henkilöihin, organisaatioihin (kuten urheilujoukkueisiin) tai televisiotähtiin kohdistuvia. Parasosiaaliset suhteen liittyvät toisinaan fanikulttuureihin ja tutkimusten mukaan ne auttavat murrosikäisiä muodostamaan identiteetin sekä kehittymään itsenäisiksi. Kuvitellut suhteet ovat turvallinen keino asioiden käsittelyyn. Esimerkiksi yleisön jäsen voi uskoa tuntevansa henkilökohtaisesti esiintyjän, jonka ovat nähneet massamediassa. Psykologista vaikutusta kuvataan samanlaiseksi, kuin kasvokkaiseksi keskusteluksi. Esiintyjä voi myös johdattaa yleisön jäseniä tämänlaisen suhteen muodostumiseen. Termi on peräisin yhdysvaltalaisten sosiologien Donald Hortonin ja R. Richard Wohlin vuoden 1956 artikkelista Mass Communication and Para-Social Interaction: Observations on Intimacy at a Distance. == Lähteet == Luokka:Sosiaalipsykologia
Spezialeinsatzkommando

Spezialeinsatzkommando (SEK) on nimitys jokaisen Saksan osavaltion ylläpitämille poliisin erikoisjoukoille. Vastaava koko liittovaltion alueella toimiva ryhmä on Bundespolizein GSG 9. == Historia == Vuoden 1972 Münchenin olympialaisten tapahtumien jälkeen ja 1970-luvun terrorismin takia Saksassa havahduttiin tarpeseen perustaa vaativiin tilanteisiin sopivia erikoisryhmiä. Ensimmäiset saksalaiset poliisin erikoisjoukot perustettiin Dortmundiin, Düsseldorfiin ja Kölniin vuonna 1974. Aiemmin erikoisjoukoista käytettiin nimeä Sondereinsatzkommando, mutta sitä ei enää käytetä virallisesti, koska se liitetään usein natsien SS-joukkojen pahamaineiseen Sondereinsatzkommando Eichmanniin. == Organisaatio == Nykyään SEK-ryhmät löytyvät jokaisesta Saksan 16 osavaltiosta ja ne ovat osa osavaltion poliisia (Landespolizei). SEK voi olla Bereitschaftspolizein (mellakkapoliisi), Landeskriminalamtin (osavaltion rikospoliisi) tai suoraan osavaltion sisäministeriön alaisuudessa. Tarkka organisaatio vaihtelee osavaltioittain. SEK-ryhmien jäseniksi valitaan parhaita, vaatimukset täyttäviä poliiseita, jotka saavat erityiskoulutuksen. SEK-ryhmien jäsenet ovat yleensä aseistettu tavallista virkapistoolia järeämmin konepistoolilla tai rynnäkkökiväärillä. Aseiden tarkat mallit vaihtelevat laajalti. Muuhun kalustoon kuuluu muun muassa panssaroituja ajoneuvoja. == Tehtävä == SEK-ryhmien tehtävä on yleisesti kaikenlaiset tavallista uhkaavammat ja vaaralliset tilanteet, kuten vaarallisten henkilöiden kiinniotot, panttivankitilanteet ja terrorisminvastainen toiminta. SEK voikin vertautua esimerkiksi Yhdysvaltojen SWAT-ryhmiin. Suomessa SEKiä vastaisi lähiten Karhu-ryhmä. == Lähteet == Luokka:Erikoisjoukot Luokka:Saksan poliisitoimi
Pohjois-Ahvenanmaan seurakunta

Pohjois-Ahvenanmaan seurakunta () on Suomen evankelis-luterilaisen kirkon seurakunta, joka toimii Ahvenanmaalla. Seurakunta toimii Finströmin, Getan, Sundin ja Vårdön kuntien alueella, ja siihen kuuluu neljä kirkkoa: Finströmin kirkko, Getan kirkko, Sundin kirkko ja Vårdön kirkko. Lisäksi Getassa, Sundissa ja Vårdössä sijaitsee seurakuntatalot. Seurakunta kuuluu Porvoon hiippakuntaan ja Ahvenanmaan rovastikuntaan. Pohjois-Ahvenanmaan seurakunta perustettiin vuoden 2022 alussa yhdistämällä Finström-Getan seurakunta ja Sund-Vårdön seurakunta. == Lähteet == Luokka:Porvoon hiippakunnan seurakunnat
DigiKam

digiKam on avoimen lähdekoodin ohjelmisto digitaalisten valokuvien hallintaan ja käsittelyyn. Ohjelmalla voi järjestää kuvia, raw-tiedostoja ja videoita albumeihin, sekä merkitä kuviin tageja, arvioita ja otsikoita. Ohjelmassa on hakutoiminto merkittyjen tietojen mukaan, sekä kuvien metatietojen mukaan. Ohjelma tukee EXIF, IPTC ja XMP metatietoja. Ohjelmassa on tuki tuomiseen useista eri digitaalikameroista ja eri raw-muotojen tuki LibRaw-kirjaston avulla. Metatiedot voi tallettaa SQLite- tai MySQL-tietokantoihin. Ohjelmassa on tuki laajennuksille (digiKam plugins). Ohjelma on saatavilla Linuxille, macOS:lle ja Windowsille. Versiossa 8.0 on lisätty tekstintunnistustuki (OCR), JPEG-XL, WEBP ja AVIF-tiedostomuotojen muunnoksien tuki ja TIFF-muodon käsittelyyn on lisätty 16-bittisten liukulukujen tuki. == Lähteet == Luokka:KDE Luokka:Multimediaohjelmistot
Marcel Deprez

Marcel Deprez (12. joulukuuta 1843 Aillant-sur-Milleron – 13. lokakuuta 1918 Vincennes) oli ranskalainen sähköinsinööri, joka kehitti sähkönsiirtoa tasavirralla. Marcel Deprez johti ensimmäisiä pitkän matkan sähkönsiirron testejä Creilissä vuosina 1876–1886. Pariisin kansainvälisessä sähköalan näyttelyssä vuonna 1881 hän esitteli ensimmäistä kertaa sähkönsiirron jakelulaitteiston perustuen kahteen dynamoon. Tämän tekniikan läpimurto tehtiin vuonna 1882, kun se kuljetti tasavirtasähköä 57 kilometrin matkan Miesbachin ja Münchenin välillä Oskar Von Millerin järjestämässä sähkönäyttelyssä Münchenin Glaspalastissa. Sähkönsiirron kokonaishyötysuhde oli kuitenkin vain 30 %. Vuonna 1883 hän jatkoi kokeita Jarrien ja Grenoblen välillä sekä pienemmillä sähköverkoilla Pariisissa. Bourganeufin kaupunki oli kolmas ranskalainen kaupunki, joka otti sähkön käyttöön vuonna 1886. Kaupungin läpi virtaavan Vergerjoen vesivirta ei kuitenkaan riittänyt tuottamaan tarpeeksi sähköä kaupungille. Marcel Deprezen aloitteesta kaupungin tarvitsemaa sähköä varten rakennettiin tuotantolaitos 14 kilometrin päässä olevaan Jarraudsin putoukseen. Kolme vuotta myöhemmin, vuonna 1889, laitos ja siirtoverkko valmistuivat. Kaupungin valaistukseen kuului tuolloin 106 lamppua, joka sisälsi katuvalaistuksen, kirkon, kaupungintalon ja kahvilat. Bourganeufista tuli täten ensimmäinen kaupunki Ranskassa, joka käytti suhteellisen suurella etäisyydellä tuotettua sähköä. ==Lähteet== ==Aiheesta muualla== Luokka:Ranskalaiset insinöörit Luokka:Ranskan tiedeakatemian jäsenet Luokka:Vuonna 1843 syntyneet Luokka:Vuonna 1918 kuolleet
Francis Monkman

Francis Monkman (9. kesäkuuta 1949 Hampstead – 11. t. 12.Jerry Eving, Curved Air and Sky founder Francis Monkman has died, aged 73 Louder 15.5.2023, viitattu 24.3.2024 toukokuuta 2023) oli brittiläinen elokuvasäveltäjä, kitaristi ja kosketinsoittaja. Hän oli kahden 1970-luvun progressiivista rockia edustavan yhtyeen Curved Airin ja Skyn perustajajäsen. Kun Curved Air perustettiin 1969, hän keskeytti musiikkiopinnot Royal Academy of Musicissa. Klassisesta musiikista, rockista ja kansanmusiikista vaikutteita saaneen yhtyeen tunnetuin kappale on “Back Street Luv”. Näkemyserojen vuoksi Monkman erosi yhtyeestä sen kolmannen studioalbumin Phantasmagorian (1972) jälkeen. Sekalaisten esiintymisten jälkeen hän perusti Skyn 1978 klassisen kitaristin John Williamsin kanssa, ja mukaan tulivat Kevin Peek (kitara), Tristan Fry (rummut) ja Herbie Flowers (bassokitara). Erottuaan Skysta 1981 Monkman sävelsi elokuvamusiikkia.Marcus Williamson, Francis Monkman: Film composer and Curved Air co-founder, The Independent 29.5.2023, viitattu 24.3.2024 Monkman oli ollut naimisissa Uiko Chidan kanssa, ja heillä oli tytär Maya, joka kuoli auto-onnettomuudessa. ==Lähteet== Luokka:Brittiläiset elokuvasäveltäjät Luokka:Brittiläiset kosketinsoittajat Luokka:Brittiläiset kitaristit Luokka:Vuonna 1949 syntyneet Luokka:Vuonna 2023 kuolleet
Dominion (Kamelotin albumi)

Dominion on power metal -yhtye Kamelotin toinen studioalbumi, joka julkaistiin vuonna 1997. Se oli viimeinen albumi, jolla esiintyivät alkuperäinen laulaja Mark Vanderbilt ja perustajarumpali Richard Warner. Sanctuary Records uudelleenjulkaisi albumin vuonna 2007. == Kappaleet == == Arvostelut == Arviot Arvostelut Lähde Arvosana Metal Storm 7.6/10 == Kokoonpano == Kaikki tiedot albumivihkosta. Kamelot * Mark Vanderbilt – laulu * Thomas Youngblood – kitara, taustalaulu * David Pavlicko – kosketinsoittimet * Glenn Barry – bassokitara * Richard Warner – rummut Tuotanto * Jim Morris – tuotanto, tekniikka * Dave Wehner – tekninen avustaja * Brian Benscoter – tekninen avustaja * Steve Heritage – tekninen avustaja * Buni Zubaly – valokuvaus * Derek Gores – kansitaide, design * Rachel Youngblood – graafinen konsultointi == Lähteet == == Aiheesta muualla == * Luokka:Vuoden 1997 albumit Luokka:Kamelotin albumit
Sari Helin

Sari Kristiina Helin (s. marraskuu 1968 Tampere) on suomalainen yrittäjä, suomalaisen Huono Äiti -yhteisön perustaja ja toimittaja. == Elämä ja ura == Sari Helin syntyi Tampereella marraskuussa 1968 ja kasvoi Nokialla. Hänen isänsä työskenteli suvun perinteen mukaan Nokian paperitehtaalla. Hänen äitinsä oli pientilalta Laviasta, Satakunnasta ja mummonsa Kaukolasta Karjalasta. Sari Helin kirjoitti ylioppilaaksi Nokian lukiosta vuonna 1987 ja pääsi samana vuonna Tampereen yliopistoon opiskelemaan kotimaista kirjallisuutta. Hän opiskeli yhteiskuntaoppia, markkinointia ja venäjää ja valmistui 2008. Helin kuuluu Helsingin ortodoksiseen seurakuntaan. Helin työskenteli vapaaehtoisena YK:n rauhanturvaoperaatiossa Pohjois-Makedoniassa vuonna 1995. Sen jälkeen hän työskenteli Ylen radiouutisissa ja lähti perustettavaan Radio Novaan toimittajaksi 1997. Hän aloitti Ylen aamu-tv:n juontajana vuonna 1999 ja sai juontajaparikseen Petri Sarvamaan. Pari meni myöhemmin naimisiin ja erosi yli 20 vuoden yhteiselon jälkeen vuonna 2021. Helin työskenteli Ylen a-studiossa juontajana ja toimittajana vuodet 2001–2002. Helin asui Yhdysvalloissa 2002–2006 ja kirjoitti sieltä kolumneja useille lehdille. Hänen kolumnejaan ovat julkaisseet Kotivinkki, Fitness, Anna, Kirkko ja kaupunki ja Yle. Helin perusti Huono Äiti -yhteisön sosiaaliseen mediaan 2010. Hän on kertonut useissa jutuissa, että omien vanhempien poismeno työikäisinä vaikutti vahvasti Huonon Äidin perustamiseen. Sari Helin on myös kertonut äitinsä saattohoidon vaikuttaneen itseensä vahvasti. Huonosta Äidistä on kasvanut suuri vaikuttajamedia. Se tuottaa myös useita viinejä. Huono Äiti Oy osallistui Suomalainen Menestysresepti -ohjelmaan vuonna 2020 valmisruokahankkeella. Helin on kuvannut saaneensa niskoihinsa viharyöpyn saatuaan ruokahankkeseen Business Finlandin tuotekehitystuen. Hanke poiki Juvalle 10 lisätyöpaikkaa. Helin omistaa myös kaksi ravintolaa. Museoravintola Luston hän perusti Itä-Suomeen Punkaharjulle vuonna 2022. Vuonna 2023 hän perusti kihlattunsa kokki Ilkka Lääverin kanssa Helsinkiin ravintola Le Ankan. Ravintola on saanut useita hyviä arvoita. Se pääsi myös The Times- lehteen ja se valittiin Suomen 50 parhaan ravintolan joukkoon. Helin on puolustanut suomalaisia raaka-aineita ja suomalaista maaseutua voimakkaasti. Helinilla on kesämökki Kermajärven rannalla Heinävedellä Helin on ottanut kantaa Heinäveden kaivoshankkeeseen sitä vastustaen. Helin on puhunut julkisesti Kuusamon-rakkaudestaan ja hänellä on myös yhteinen tuote Kuusamon Kalan kanssa. Hän ottaa myös Huono Äiti -sivustolla kantaa suomalaisten järvien puolesta ja tekee kaivosten vastaista vaikutustyötä. == Lähteet == Luokka:Suomalaiset yrittäjät Luokka:Vuonna 1968 syntyneet Luokka:Elävät henkilöt
Eternity (Kamelotin albumi)

Eternity on power metal -yhtye Kamelotin debyyttialbumi, joka julkaistiin vuonna 1995. == Kappaleet == == Arvostelut == Arvostelut Arvosanat Lähde Arvosana AllMusic 4/5 The Metal Crypt 3.5/5 == Kokoonpano == Kaikki tiedot albumivihkosta. Kamelot * Mark Vanderbilt – laulu * Thomas Youngblood – kitara, taustalaulu * David Pavlicko – kosketinsoittimet * Glenn Barry – bassokitara * Richard Warner – rummut Muut muusikot * Todd Plant – taustalaulu * Leroy Meyers – taustalaulu * Howard Helm – kosketinsoittimet Tuotanto * Jim Morris – tuottaja, tekniikka * Dave Wehner – tekniika-avustaja * Steve Heritage – tekniikka-avustaja * Jeff MacDonald – tekniika-avustaja * Buni Zubaly – valokuvaus * Chrissy Orsini – vaatteet * Rachel Youngblood – suunnittelu, kuvitus == Lähteet == Luokka:Vuoden 1995 esikoisalbumit Luokka:Kamelotin albumit
Rasaliina Jänö

Rasaliina Jänö (s. 15. joulukuuta 1976 Helsinki) on suomalainen lastenkirjailija ja kuvittaja. Jänö on julkaissut kirjat Viimeisen munasolun maailmanvalloitus (Viisas Elämä, 2024), lasten fantasiaseikkailut Taikakello (Kustannus-Mäkelä, 2022) ja Hehkumaa (Kustannus-Mäkelä, 2023) ja Lulu ja Piko -kuvakirjan (Kustannus-Mäkelä, 2021, 2022). Ennen kirjailijanuraa Jänö toimi terveydenhuoltoalalla ja floristina 2010-luvulle asti. Jänön isä oli Matti Yrjänä Joensuu. == Lähteet == Luokka:Suomalaiset lasten- ja nuortenkirjailijat Luokka:Suomalaiset kuvittajat Luokka:Vuonna 1976 syntyneet Luokka:Elävät henkilöt
Freudenstadt

Freudenstadt on kaupunki Baden-Württembergin osavaltiossa Saksassa. Herttua Friedrich I perusti sen vuonna 1599. == Maantiede == Freudenstadt sijaitsee Schwarzwaldin vuoristoalueen pohjoisosassa noin 65 kilometriä Stuttgartista lounaaseen. == Historia == Herttua Friedrich I perusti Freudenstadtin 1599, joten se on verraten nuori kaupunki. Alueella oli tosin ollut asutusta jo 1100-luvulta. Freudenstadtista kaavailtiin 3 500 asukkaan kaupunkia, mikä oli ajan mittapuun mukaan suuri kaupunki. Suunnitelmat kariutuivat herttuan kuolemaan 1608. Tilannetta pahensivat kulkutaudit, vuoden 1632 suuri tulipalo ja kolmikymmenvuotinen sota. Konflikteja oli vastaisuudessakin, mutta niiden negatiivinen vaikutus oli vaimeampi. 1800-luvun loppu oli Freudenstadtille hyvää, nousujohteista aikaa. Nousun keskeinen vaikuttaja oli Alfred Hartranft, joka kehitti Freudenstadtia matkailukohteena. Kaupunki houkutteli niin ulkomaisia kuin kotimaisiakin turisteja, kunnes toisen maailmansodan syttyminen tukahdutti ulkomaanmatkailun. Saksalaisia matkailijoita riitti edelleen. Sodan lopussa, huhtikuussa 1945, ranskalaisjoukot polttivat lähes koko kaupungin maan tasalle. Jälleenrakentaminen aloitettiin heti sodan päätyttyä. Historialliset kohteet, kuten kaupunginkirkko, rakennettiin alkuperäistä vastaaviksi. Kirkko vihittiin uudelleen 1950. == Talous ja liikenne == Freudenstadtissa harjoitetaan muun muassa koneenrakennusta. Kaupungin suuria työllistäjiä ovat Oest-Gruppe, Schmid Group ja Robert BÜRKLE GmbH. Perheyritys Robert Kurz on erikoistunut sähkölaitteiden myyntiin. Freudenstadtin päärautatieasema, Freudenstadt Hauptbahnhof, sijaitsee ratojen Eutingen im Gäu–Schiltach ja Murgtalbahn (Rastatt–Freudenstadt) risteyksessä. Freudenstadtin länsipuolitse kulkee moottoritie BAB 5, pohjoispuolitse BAB 8 ja itäpuolitse BAB 81. == Lähteet == == Aiheesta muualla == *Freudenstadt, Baden-Württemberg, Saksa — Sunrise, Sunset and Daylength Luokka:Saksan kaupungit Luokka:Baden-Württembergin kunnat
Benedicta Boccoli

Benedicta Boccoli (s. 11. marraskuuta 1966 Milano) on italialainen näyttelijä. Hänen taiteilijanuransa painottuu vahvasti teatteriin ja häntä on luonnehdittu termillä "artistissima" ("supertaiteilijatar"). == Ura == Boccolin ura avautui televisio-ohjelmissa 1980-luvulla. Hän juonsi muun muassa ohjelmaa Domenica in sisarensa Brigitta Boccolin kanssa vuonna 1988. Seuraavan vuosikymmenen alussa Boccoli alkoi suuntautua alati enemmän teatterityöhön. Hänellä on ollut rooleja muun muassa näytelmissä Spirito allegro, Buonanotte Bettina, Can-Can ja La tempesta. == Teatteri == *Spirito allegro (1992) *Cantando Cantando (1994) *Buonanotte Bettina (musikaali, 1995) *Can-Can (musikaali, 1998) *Orfeo all'inferno (operetti, 1999) *Polvere di stelle (2000) *Le pillole d'Ercole (2002) *Anfitrione (2004) *Stalker (2004) *Pluto (2004) *Fiore di cactus (2004) *Prova a farmi ridere (2006) *La tempesta (2006) *Sunshine (2007) *L'appartamento (2009) *Il marito scornato (2011) *Vite private (2012) *Dis- order (2014) *Incubi d'amore (2014) *Crimini del cuore (2015) *Camera con vista (2016) *Fiore di cactus (2016) *Il più brutto week-end della nostra vita (2017) *Il test (2019) *Su con la vita (2020) *Le preziose ridicole (2023) == Valikoitu filmografia == *Valzer (2007) *Dolce di latte (2014) *Ciao Brother (2016) == Lähteet == == Aiheesta muualla == *Le Iene: Il monologo di Benedicta Boccoli Luokka:Italialaiset näyttelijät Luokka:Vuonna 1966 syntyneet Luokka:Elävät henkilöt
Pietro Alfieri

Pietro Alfieri (29. kesäkuuta 1801 Rooma – 12. kesäkuuta 1863 Rooma) oli italialainen pappi, musiikkitieteilijä ja säveltäjä.Nicolas Slonimsky, Laura Kuhn, Dennis McIntire, Alfieri, Pietro Baker’s Biographical Dictionary of Musicians, viitattu 24.3.2024 Alfieri oli gregoriaanisen laulun asiantuntija. Hän opetti sitä Venerabile Collegio Inglese -pappisseminaarissa. Hän julkaisi lukuisia kirjoja kirkkomusiikin aiheista ja toimitti Giovanni Pierluigi da Palestrinan teosten kokoelman. Alfierin kuvattiin olleen psyykkisesti sairas ennen kuolemaansa. == Lähteet == == Aiheesta muualla == * IMSLP: nuotteja Luokka:Italialaiset säveltäjät Luokka:Musiikkitieteilijät Luokka:Italialaiset papit Luokka:Vuonna 1801 syntyneet Luokka:Vuonna 1863 kuolleet
Tia Kouvo

Tia Kouvo (s. 1987 Lahti) on suomalainen Jussi-palkittu elokuvaohjaaja ja käsikirjoittaja Kouvo kävi koulunsa Lahdessa, minkä jälkeen hän on opiskellut sosiaalipsykologiaa Helsingissä, dokumenttielokuvaa Tukholmassa ja valmistui elokuvaohjaajaksi ja käsikirjoittajaksi Göteborgin Valand-akatemiasta. Kouvon esikoispitkä elokuva Mummola (2023) sai alkunsa hänen ohjaamastaan samannimisestä lyhytelokuvasta, joka oli Valand-akatemian lopputyö. Mummola- lyhytelokuva palkittiin sekä Rakkautta & Anarkiaa -festivaaleilla että Tampereen elokuvajuhlilla ja se kiinnitti Elokuvayhtiö Aamun tuottajien Jussi Rantamäen ja Emilia Haukan huomion, jotka ryhtyivät suunnittelemaan elokuvasta Kouvon kanssa pitkää versiota. Mummola-elokuva on palkittu useilla kansainvälisillä festivaaleilla. Elokuva muun muassa voitti Soulin elokuvafestivaalin pääpalkinnon, valittiin Nordic Film Days -festivaalilla Lyypekissä parhaaksi elokuvaksi ja se palkittiin parhaan elokuvan pääpalkinnolla Riga International Film Festivalin pääkilpasarjassa. Kouvo sai Jussi-palkinnon niin Mummolan ohjauksesta kuin käsikirjoituksesta 2024. Elokuva palkittiin myös vuoden parhaan elokuvan Jussi-palkinnolla. Mummola valittiin Suomesta ehdolle parhaan kansainvälisen elokuvan Oscar-palkintoon. ==Lähteet== Luokka:Suomalaiset elokuvaohjaajat Luokka:Jussi-palkinnon saajat Luokka:Elävät henkilöt Luokka:Suomalaiset elokuvakäsikirjoittajat Luokka:Vuonna 1987 syntyneet
Kosketus (vuoden 1971 elokuva)

Kosketus (Beröringen / The Touch) on Ingmar Bergmanin käsikirjoittama, tuottama ja ohjaama romanttinen draamaelokuva vuodelta 1971. Englanninkielisen elokuvan pääosia näyttelevät Elliot Gould, Bibi Andersson ja Max von Sydow. ==Juoni== Yhdysvaltalainen arkeologi David (Gould) tekee tutkimustyötä ruotsalaisessa pikkukaupungissa ja saa kutsun paikallisen kirurgin Andreas Vergeruksen (von Sydow) juhliin. Siellä David tapaa Andreaksen vaimon Karinin (Andersson), ja he rakastuvat. ==Vastaanotto== Bergman sai elokuvasta epävirallisen kunniamaininnan Venetsian elokuvajuhlillaUtmärkelser. . Hän itse piti Kosketusta toiseksi huonoimpana elokuvanaan uran alussa tekemänsä Sellaista ei tapahdu täällä (1950) jälkeen.High tension: Shooting the film. Viitattu 24.3.2024. Helsingin Sanomien Mikael Fränti kutsui tv-esityksen ennakkoesittelyssään elokuvaa mestarilliseksi. Hänen mukaansa siitä puuttuu bergmanilainen ongelmakenttä sellaisena kuin se esiintyy elokuvissa Mansikkapaikka, Kuin kuvastimessa, Hiljaisuus, Persona – naisen naamio tai Suden hetki, mutta tässäkin elokuvassa ihmiset etsivät identiteettiãän ja mahdollisuuksiaan. ”Kosketus on myös kolmen hienon, kypsän nãyttelijän syvältä pureutuvien tulkintojen peili.” ==Lähteet== Luokka:Ingmar Bergmanin ohjaamat elokuvat Luokka:Vuoden 1971 ruotsalaiset elokuvat Luokka:Ruotsalaiset draamaelokuvat
LibRaw

LibRaw on avoimen lähdekoodin kirjasto raw-kuvien käsittelyyn. Kirjasto tukee sekä itse kuvadataa että metatietoa. Kirjaston kehitys keskittyy uusien kameramallien ja tiedostomuotojen lisäämiseen, kuvadatan käsittelyyn tarvittavien metatietojen keräämiseen, sekä rajapinnan tarjoamiseen muunlaisen metadatan lukemiseen. Kirjastossa on vain minimaalinen tuki konversiolle ja tilanteisiin, joissa konversio ei ole kirjastoa käyttävän ohjelman pääasiallinen tehtävä. Projekti on aloitettu vuonna 2008 ja perustuu Dave Coffinin `dcraw.c`-työkaluun. Kirjaston pääasiallinen tarkoitus on digitaalikameroiden raw-tiedostojen lukeminen ja se tukee lähes kaikkia raw- muotoja. Tiedon oikeellisuus on kirjaston tavoite. Kirjastossa on rajapinta C++ ja C-kielille. Raw-tietojen jälkikäsittely ei kuulu kirjaston varsinaiseen tavoitteeseen. Raw-tietojen käsittely vaatii tiedon varsinaisesta kameramallista metatiedon lisäksi, jonka vuoksi kirjastossa on tuki useille kameramalleille. == Lähteet == Luokka:Grafiikkakirjastot
Vorontsovin palatsi

Vorontsovin palatsi (), tai Alupkan palatsi (), on Alupkassa sijaitseva palatsi. Se on yksi Ukrainan seitsemästä ihmeellisestä linnasta ja alueen suosituimpia nähtävyyksiä. Palatsi on kuvattuna Alupkan kaupungin vaakunassa. == Historia == Kun Mihail Vorontsov nimitettiin Uuden Venäjän kuvernementin kenraalikuvernööriksi hän alkoi rakennuttaa itselleen kesäpalatsia Krimin eteläosassa sijaitsevaan Alupkaan. Vorontsov oli anglofiili ja halusi siksi palatsinsa olevan tyyliltään englantilainen. Siihen sekoitettiin kuitenkin myös perinteisiä Krimin tataarien vaikutteita. Arkkitehdiksi valittiin englantilainen Edward Blore. Palatsin rakennuskustannukset olivat 9 miljoonaa hopearuplaa ja sen rakentamista varten Alupkaan tuotiin suuri joukko venäläisiä maaorjia. Kertoman mukaan Vorontsovin ystävä vitsaili, että palatsin rakennuskustannuksissa olisi leikattavaa, johon Vorontsov vastasi: "minä haluan tehdä siitä kalliin". Rakennustyöt aloitettiin vuonna 1828 ja ne saatiin päätökseen vuonna 1848. Perustuksissa on käytetty lyijyä, jotta palatsi kestäisi paremmin maanjärestyksiä, ja se on ainoa rakennus Ukrainassa, jonka perustukset oli rakennettu tällä tavoin. Valmistuessaan palatsi oli yksi Venäjän keisarikunnan ensimmäisistä rakennuksista, joissa oli viemäröinti sekä kuuma ja kylmä vesi. Lokakuun vallankumouksen jälkeen palatsi muutettiin museoksi. Toisen maailmansodan aikana natsit suunnittelivat palatsin räjäyttämistä valloitettuaan Krimin, mutta joutuivat perääntymään ennen kuin suunnitelma ehdittiin toteuttamaan. Jaltan konferenssin aikana Yhdistyneen kuningaskunnan pääministeri Winston Churchill asui palatsissa. == Palatsi ja sen ympäristö == Palatsin tonttiin kuuluu myös suuri 40 hehtaaria kattava puutarha, jossa on yli miljoona kasvia mukaan lukien useita eksoottisia puita. Puutarhan on suunnitellut saksalainen puutarhuri Karl Kebah. Huoneita palatsissa on 150 ja sen kirjastoon kuuluu 10 000 kirjaa. == Galleria == Tiedosto:Комплекс споруд Воронцовського палацу.jpg|Palatsin eteläinen julkisivu Tiedosto:Воронцовский дворец.jpg|Ruokasali Tiedosto:Alupkaberg.JPG|Puutarhaa Tiedosto:Julia Zirka fortez Alusta voronzov20.JPG|Kasvihuone Tiedosto:COA Alupka, Yaltynska, Crimea.svg|Alupkan vaakuna == Lähteet == Luokka:Krimin autonominen tasavalta Luokka:Ukrainan palatsit
Reichsarbeitsdienst

Reichsarbeitsdienst (lyh. RAD, suom. "valtiollinen työpalvelu") oli valtion työpalvelujärjestö toisen maailmansodan aikaisessa natsi-Saksassa. Weimarin tasavallan aikaan 1931 Saksaan perustettiin kansallinen vapaaehtoisuuteen perustuva työjärjestö Freiwilliger Arbeitsdienst, FAD. Kaksi vuotta tämän jälkeen, vuonna 1933 natsien päästyä valtaan, järjestön nimi, johtaja ja toimintaperiaatteet vaihdettiin ja järjestöstä tehtiin kansallissosialistinen työpalvelujärjestö Nationalsozialist Arbeitsdienst, lyh. NSAD. Järjestön johtajaksi Hitler nimitti Konstantin Hierlin joka kuului myös natsipuolueen johtoon. Seuraavana vuonna järjestön nimi vaihdettiin jälleen: syntyi Reichsarbeitsdienst eli RAD. Hierl toimi johtajana toukokuuhun 1945, jolloin järjestö Saksan tappion myötä hajotettiin. ==Lähteet== * * * Luokka:Kansallissosialistiset järjestöt Luokka:Natsi-Saksan talous
Ari Saarnilehto

Ari Erkki Saarnilehto (s. 1947) on suomalainen oikeustieteilijä ja emeritusprofessori. == Elämä ja ura == Saarnilehto alkoi opiskella oikeustiedettä Turun yliopistossa vuonna 1967. Hän valmistui oikeustieteen kandidaatiksi vuonna 1970, oikeustieteen lisensiaatiksi vuonna 1973 ja oikeustieteen tohtoriksi vuonna 1982. Saarnilehto työskenteli Turun yliopistossa siviili- ja roomalaisen oikeuden virkaa tekevänä assistenttina vuosina 1972–1977, yksityisoikeuden virkaa tekevänä yliassistenttina vuosina 1977–1980, yksityisoikeuden yliassistenttina vuosina 1981–1991 ja siviilioikeuden professorina vuosina 1992–2015. Hän toimi myös yliopiston vararehtorina vuosina 2003–2004, yliopiston hallituksen jäsenenä viidellä eri vuosikymmenellä ja oikeustieteellisen tiedekunnan dekaanina vuosina 1992–2004. Saarnilehto sai Vaasan yliopiston sopimusoikeuden dosentin arvon vuonna 1998. Hän toimi Tutkimuseettisen neuvottelukunnan jäsenenä vuosina 1998–2001. Akateemisen uransa ohella Saarnilehto on toiminut muun muassa alioikeuden tuomarina ja lukuisissa välimiestehtävissä. Hän jäi eläkkeelle vuonna 2015. Vuonna 2014 Suomen Asianajajaliitto myönsi Saarnilehdolle Vuoden oikeusteko -palkinnon erityisesti hänen panoksestaan lakimiesten yliopisto-opintojen jälkeiseen täydennyskoulutukseen. == Julkaisuja == * * * * * * * * * * * == Lähteet == == Kirjallisuutta == * Luokka:Suomalaiset oikeustieteilijät Luokka:Suomalaiset professorit Luokka:Turun yliopiston professorit Luokka:Vuonna 1947 syntyneet Luokka:Elävät henkilöt
DNG

DNG (Digital Negative) on Adoben tiedostomuoto, joka on suunniteltu vaihtoehdoksi digitaalikameroiden käyttämälle raw-tiedostomuodolle. Ammattilaiset ovat kritisoineet raw-muotoa johtuen useista suljetuista muodoista, joihin ei ole dokumentaatiota. DNG on pyrkimys normalisoida raakakuvalle käytetty tiedostomuoto. DNG-muodot määrittely on julkisesti saatavilla Adoben verkkosivuilta. DNG-muodon samankaltaisuuteen TIFF version 6.0 kanssa on kiinnitetty huomiota sekä yhteensopivuuteen TIFF/EP-muodon kanssa. DNG-määrittelyn mukaan se voi noudattaa yhtäaikaa TIFF/EP-standardia, mutta se ei ole vaadittua. == Lähteet == Luokka:Adobe Systems Luokka:Kuvatiedostomuodot
Nasta laudassa (televisioelokuva)

Nasta laudassa (Vanishing Point) on vuonna 1997 valmistunut uudelleenfilmatisointi Richard C. Sarafianin kulttimainetta saaneesta samannimisestä road moviesta vuodelta 1971. Sen on televisiolle ohjannut Charles Robert Carner, ja pääosaa näyttelee Viggo Mortensen. Muissa keskeisissä osissa ovat Christine Elise, Steve Railsback, John Doe, Keith David ja Jason Priestley. Uusintaversiossa tarinaa on muutettu muun muassa niin, että päähahmo Kowalski pakenee poliiseja hurjasti kaahaten siksi, että ehtisi raskauskomplikaatioista kärsivän vaimonsa luo sairaalaan. Alkuperäisessä elokuvassa mitään järkevää motiivia ei ollut. Alkuperäisessä elokuvassa Kowalski ajaa Coloradon Denveristä länsirannikon San Franciscoon, tässä uusintaversiossa tehtävänä on toimittaa auto New Mexicosta Utahin Salt Lake Cityyn, mutta määränpääksi vaihtuukin sairaala Kowalskin kotivaltiossa Idahossa Utahin takana. ==Lähteet== Luokka:Yhdysvaltalaiset televisioelokuvat Luokka:Vuoden 1997 yhdysvaltalaiset elokuvat Luokka:Yhdysvaltalaiset road moviet Luokka:Yhdysvaltalaiset uudelleenfilmatisoinnit
Norilsk-Alykelin lentoasema

Norilskin lentoasema eli Norilsk-Alykelin lentoasema (; IATA: NSK; ICAO: UOOO; kansalliset lentopaikkatunnukset: УООО ja ЬООО) on Venäjän Krasnojarskin aluepiirin Norilskin kaupungissa toimiva siviililentoasema. Venäjän arktisella alueella sijaitsevalta lentoasemalta lennetään lähinnä kansallisia lentoja. Norilsk on runsaalla 170 000 asukkaallaan Murmanskin jälkeen väkiluvultaan toiseksi suurin kaupunki napapiirin pohjoispuolella. Lentoaseman kautta kulkee henkilö- ja tavaraliikennettä myös monille pienemmille petrokemian ja muun kaivosteollisuuden paikkakunnille erityisesti Krasnojarskin aluepiirissä ja Jamalin Nenetsiassa. Erityisesti talvikaudella se on ollut tärkeä Jenisein varren tavaraliikenteen logistiikan solmupiste. Lentoasema sijaitsee maanteitse 52 kilometriä (linnuntietä 35 km) Norilskin kaupungista länteen. Lentoasemalle operoivat esimerkiksi NordStar, KrasAvia ja S7-lentoyhtiöt. Näistä NordStar on Nornickelin tytäryhtiö. ==Lähteet== ==Aiheesta muualla== Luokka:Norilsk Luokka:Venäjän lentoasemat Luokka:Arktisen alueen lentoasemat
Hatangan lentoasema

Hatangan lentoasema (; ; kansallinen lentopaikkatunnus: УОХХ ja ЬОХХ) on Venäjän arktisen alueen lentoasema Hatangassa, Krasnojarskin aluepiirissä. Lentosuunnitelmissa Hatangan lentoasema toimii eräänä Norilskin lentoaseman varalaskupaikkana. Lentokenttää hallinnoi aluepiirin lentoyhtiö KrasAvia. Lentoaseman vanha terminaalirakennus valmistui vuonna 1954 ja sen tilalle on kaivattu vuosien ajan uudempaa lentoasemarakennusta. Lentoasema sijaitsee käytännössä kiinni Hatangan taajamassa, aivan taajaman eteläpuolella. Uudempi, nykyinen lentoaseman terminaali on modulaarista konttiyksiköistä koottu kaksikerroksinen rakennus. Hatangan taajama sijaitsee Hatangajoen varrella. Se lukeutuu Koillisväylän kautta huollettaviin ja lentoyhteyksillään tätä arktista meriväylää palveleviin satamapaikkakuntiin. Paikallisviranomaiset ovat ainakin 2010-luvun lopulta suunnitelleet Hatangaan suuntautuvan matkailun lisäämistä. Lentokenttää on käytetty Pohjoisnavalle suuntautuneisiin tutkimusretkiin ja kausittaisia turistilentoja on ideoitu Hatangan lentoaseman kautta. ==Lähteet== ==Aiheesta muualla== Luokka:Venäjän lentoasemat Luokka:Arktisen alueen lentoasemat Luokka:Taimyr
Jasper Auvinen

Jasper Auvinen (s. 23. heinäkuuta 2002) on suomalainen salibandyn pelaaja. Auvinen edustaa Westend Indianssia. Auvinen pelasi ensimmäisen F-liiga kautensa kaudella 2020-2021. Kaudella 2023-2024 Jasper Auvinen pelasi runkosarjassa 33 ottettua tehden uransa ennätystehot F-liigassa 25+17. Ennen siirtymistä Westend Indianssiin Auvinen on pelannut Hawksissa, Tiikereissä ja ÅIF:issa. == Lähteet == Luokka:Suomalaiset salibandyn pelaajat Luokka:Vuonna 2002 syntyneet Luokka:Elävät henkilöt
GRPC

gRPC (gRPC Remote Procedure Calls) on Googlen kehittämä ohjelmistokehys etäproseduurikutsuille. Google julkaisi gRPC:n avoimena lähdekoodina vuonna 2015 BSD-lisenssillä. gRPC toimii HTTP/2-protokollan päällä. Käyttökohteena ovat esimerkiksi mobiilisovellukset, jotka haluavat pilvipalvelun tekevän jotain. gRPC on käytettävissä useilla ohjelmointikielillä ja useilla eri alustoilla. Vuonna 2017 gRPC liitettiin Linux Foundationin Cloud Native Computing Foundationin (CNCF) projekteihin. gRPC:ssä tietorakenteet määritellään proto-tiedostoihin Protocol Buffersin kanssa. Tietorakenteet kuvataan viesteinä, ja käännetään proto-tiedoista halutuille ohjelmointikielille. Ohjelmointikieltä varten tehdään yksinkertaiset metodit, joilla viestien kenttiä käsitellään. Myös gRPC:n kautta käytetyt palvelut ja metodien parametrit (käytetyt viestit) määritellään proto-tiedostoissa. == Protocol Buffers == Oletuksena gRPC käyttää Googlen kehittämää Protocol Buffersia tiedon serialisointiin, mutta ei ole sidottu sen käyttöön. Protocol Buffers on Googlen kehittämä kielestä riippumaton tiedonvälitysmuoto, joka on JSONin kaltainen, mutta yksinkertaisempi ja tarkoitettu kielinatiiviin sidontaan. Protocol Buffersilla määritellään rajapinta, joka käännetään tuetulle kielelle. Tuettuja kieliä ovat muun muassa C++, C#, Dart, Go, Java, Kotlin, Objective-C, Python ja Ruby. Protocol Buffersia käytetään Googlella monissa projekteissa, jotka ovat myös avointa lähdekoodia ja siksi myös Protocol Buffers on julkaistu. == Lähteet == == Aiheesta muualla == * Viralliset verkkosivut * Lähdekoodit GitHubissa Luokka:Ohjelmakehykset Luokka:Google
Linda Eerikäinen (toimittaja)

Linda Eerikäinen o.s. Nikula, 1919–1936 Pajanen (5. helmikuuta 1894 Valkeala – 8. toukokuuta 1993 Helsinki) oli suomalainen toimittaja ja muotivaikuttaja. Eerikäisen vanhemmat olivat kelloseppä Daniel Nikula ja Anna Sofia Laurila. Hänen puolisonsa 1919–1936 oli Valter Pajanen ja 1940–1943 Arvo Eerikäinen. Eerikäinen tuli ylioppilaaksi 1914 ja suoritti opettajan tutkinnon 1917. Hän toimi opettajana useissa eri oppilaitoksissa 1916–1921 ja oli Oma Koti -lehden vakituinen avustaja 1932–1934 ja Ida Pekarin perustaman Hopeapeilin muotitoimittaja 1937–1946 ja toimitussihteeri 1939–1940. Omin Käsin -lehden päätoimittaja Eerikäinen oli 1941–1943, Muotikuvan päätoimittaja 1944–1951 ja Sorja, naisten muotikuva -lehden päätoimittaja 1952–1954. Kiinnostuksen muotiin Eerikäinen sai jo nuorena, kun hän toimi kotiopettajana Pekka Halosen perheessä, varsinkin taiteilijan puolison Maija Halosen seuratessa ranskalaisen muodin kehitystä. (ei-vapaa) == Lähteet == ==Aiheesta muualla== * Luokka:Suomalaiset opettajat Luokka: Suomalaiset päätoimittajat Luokka:Suomalaiset muotialan vaikuttajat Luokka:Vuonna 1894 syntyneet Luokka:Vuonna 1993 kuolleet
Risørin kirkko

Risørin kirkko () on Risørin kunnassa Agderin läänissä Norjassa sijaitseva puinen ristikirkko vuodelta 1647. ==Lähteet== ==Aiheesta muualla== Luokka:Norjan puukirkot kirkko
Søndeledin kirkko

Søndeledin kirkko () on Risørin kunnassa Agderin läänissä Norjassa sijaitseva puinen ristikirkko 1100-luvulta. Søndeled kirke T180 01 0045.jpg|Kirkkosali Søndeled kirke..7.JPG|Kattomaalaus ja urut ==Lähteet== ==Aiheesta muualla== Luokka:Norjan puukirkot Luokka:Risør
Frydendalin kirkko

Frydendalin kirkko () on Risørin kunnassa Agderin läänissä Norjassa sijaitseva puinen pitkäkirkko vuodelta 1879. ==Lähteet== ==Aiheesta muualla== Luokka:Norjan puukirkot Luokka:Risør
Stangholmenin majakka

Stangholmenin majakka () on Risørin kunnassa Agderin läänissä Norjassa sijaitseva majakka. Se perustettiin vuonna 1855 ja automatisoitiin sekä jätettiin miehittämättömäksi 1959. ==Lähteet== ==Aiheesta muualla== Luokka:Norjan majakat Luokka:Risør
Hans Fredrik Jacobsen

Hans Fredrik Jacobsen (s. 8. syyskuuta 1954 Risør) on norjalainen säveltäjä, huilisti ja kansanmuusikko, joka asuu Tolgassa. Hän muodostaa duon vaimonsa Tone Hulbækmon kanssa. Vuonna 1995 Jacobsen soitti Secret Garden -yhtyeessä, joka voitti Euroviisut. ==Albumit== * Jòl (1998) * Vind (2003) ===Tone Hulbækmon kanssa=== * Svevende jord (1986) * Langt nord i skogen (1987) * Konkylie (1995) * Kyrja (1999) ==Lähteet== ==Aiheesta muualla== Luokka:Norjalaiset säveltäjät Luokka:Kansanmuusikot Luokka:Norjalaiset huilistit Luokka:Vuonna 1954 syntyneet Luokka:Elävät henkilöt
Henrik Carstensen

Henrik Carstensen (30. lokakuuta 1753 Risøya – 15. syyskuuta 1835) oli norjalainen kauppias, rautatehtaan omistaja ja Eidsvollin kansalliskokousedustaja. Hän edusti kokouksessa Risøriä. Hän kannatti aluksi unionia Ruotsin kanssa, mutta liittyi myöhemmin itsenäisyyden kannattajiin. ==Lähteet== ==Aiheesta muualla== Luokka:Norjalaiset liikemiehet Luokka:Eidsvollin kansalliskokousmiehet Luokka:Vuonna 1753 syntyneet Luokka:Vuonna 1835 kuolleet
Oriente (1740)

Oriente (San José) oli Espanjan laivaston vuonna 1740 palvelukseen otettu kaksikantinen 60-tykkinen linjalaiva. == Hankinta == Sodan uhka pakotti 1740 Espanjan laivaston lisäämään linjalaivojensa määrää. Alusten valmistuksen hitaudesta johtuen päätettiin ostaa neljä riittävän suurta kauppalaivaa tai kaapparia, jotka voitaisiin varustaa 60-66 tykkisiksi linjalaivoiksi. Näiden lisäksi ostettiin kaksi pienempää alusta, Halcón ja Poder. Kaikki ostetut alukset oli valmistettu 1736-1737.Winfield et al 2023 s. 184 La Carracassa Espanjan laivasto osti Bilbaossa vuonna 1736 valmistetun kaapparin San Josén. Alus muokattiin Carracassa laivastolle linjalaivaksi ja nimettiin 22. marraskuuta 1740 Orienteksi. == Palvelus == Vuonna 1741 alus oli Cádizissa, mistä se lähti marraskuussa Barcelonaan Navarron laivastossa. Se suojasi 14. tammikuuta 1742 Barcelonasta saattueen La Speziaan. Alus osallistui 22. helmikuuta 1744 Cape Sicién taisteluun, minkä jälkeen se oli maaliskuussa korjattavana Cartagenassa. Alus palautettiin 1744 palvelukseen partioimaan Cartagenan edustalla, kunnes se poistettiin palveluksesta huhtikuussa 1746. Alus oli tammikuussa 1748 Cartagenassa. Se suojasi 14. maaliskuuta 1748 Cádizista Equesin laivastoa. Alus palautettiin 1748 alkuperäisille omistajilleen. == Lähteet == * === Viitteet === Luokka:Espanjan laivaston linjalaivat
Brillante (1740)

Brillante (Nuestra Señora del Rosario) oli Espanjan laivaston vuonna 1740 palvelukseen otettu kaksikantinen 64-tykkinen linjalaiva. == Hankinta == Sodan uhka pakotti 1740 Espanjan laivaston lisäämään linjalaivojensa määrää. Alusten valmistuksen hitaudesta johtuen päätettiin ostaa neljä riittävän suurta kauppalaivaa tai kaapparia, jotka voitaisiin varustaa 60-66 tykkisiksi linjalaivoiksi. Näiden lisäksi ostettiin kaksi pienempää alusta, Halcón ja Poder. Kaikki ostetut alukset oli valmistettu 1736-1737.Winfield et al 2023 s. 184 Cádizissa Espanjan laivasto osti22. marraskuuta 1740 Genovassa vuonna 1737 valmistetun aluksen, joka muokattiin Carracassa laivastolle linjalaivaksi ja nimettiin Brillanteksi. == Palvelus == Alus lähti 6. toukokuuta 1741 Cádizista Navarron laivastossa Ferroliin päällikkönään Blas Clemente de Barreda y Campuzano. Alus vaurioitui myrskyssä, mikä pakotti sen hakeutumaan Touloniin korjattavaksi. Alus osallistui 22. helmikuuta 1744 Cape Sicién taisteluun. Alus oli 1744 Ferrolissa reservissä, kunnes se palautettiin tammikuussa 1748 palvelukseen. Alus osallistui 18. maaliskuuta 1748 kahakkaan Britannian kuninkaallisen laivaston kontra-amiraalin Thomas Cotesin laivasto-osastoa vastaan. Sotatoimien päätyttyä alus palautettiin 1748 Cádizissa omistajilleen. == Lähteet == * === Viitteet === Luokka:Espanjan laivaston linjalaivat
Surut

Surut on tamperelainen vuonna 2017 perustettu metalliyhtye, jonka esikoislevy Unelma julkaistiin joulukuussa 2023 Suicide recordsin kautta. Albumin singlen "Nyt Olet Kaunis" musiikkivideo valittiin Berlin Music Video Awards Silver Screen Selection -näytökseen vuonna 2024. == Kokoonpano == * Ville Ylinen – laulu * Ville-Pekka Valtonen – kitara * Juuso Koskinen – kitara * Otto Sahlgren – basso * Mika Salminen – rummut == Diskografia == * Surut-EP (omakustanne 2020/ Petrichor 2021) * Unelma (Suicide Records 2023) === Singlet === * Vihollinen (2020) * Nyt Olet Kaunis (2023) * Yksin (2023) * Pakotan hymysi kasvoilleni (2023) ==Lähteet== * * https://metalliluola.fi/hardcorea- tampereelta-surut-julkaisi-videon-tulevalta-debyytilta/ * https://kaaoszine.fi/kansainvalisellakin-tasolla-laadukasta-blackened- hardcorea-arviossa-surut-yhtyeen-debyyttijulkaisu/ Luokka:Suomalaiset metalliyhtyeet
Frederik Vermehren

Johan Frederik Nikolai Vermehren (1823–1910) oli tanskalainen taidemaalari. Opiskeltuaan aluksi kotimaassaan hän teki vuoden 1855 jälkeen useita opintomatkoja Italiaan, Hollantiin ja Ranskaan. Aluksi hän maalasi etupäässä laatukuvia, joiden aiheet ovat suurimmaksi osaksi kansanelämästä, kuten Reservisotilaan hyvästijättö (1849), Kylväjä ja Herneitä silpivä nainen (1860), Šakinpelaajat, Käynti vanhan sairaan palvelijattaren luona, Juutinmaalainen paimen ja Isoisä (1896). Myöhemmin hän siirtyi muotokuvauksen alalle.Vermehren, Johan Frederik Nikolai, Tietosanakirja. Osa 10, palsta 982. Tietosanakirja-osakeyhtiö 1919 Tunnetuimpia hänen muotokuvistaan ovat näyttelijätär Anna Nielsenin, taiteilija Jørgen Sonnen, näyttelijä Louise Phisterin, kenraali H. Jonquièresin ja monien muiden merkittävien henkilöiden muotokuvat. ==Maalauksia== Frederik Vermehren, En sædemand, 1859, KMS753, Statens Museum for Kunst.jpg|Kylväjä, 1859. Frederik Vermehren, Fiskerkone fra Hornbæk, 1883, 0157NMK, Nivaagaards Malerisamling.jpg|Kalastajavaimo Hornbækista, 1883. Frederik Vermehren - Portræt af Anna de Dompierre de Jonquières.png|Anna de Dompierre de Jonquières ==Lähteet== ==Aiheesta muualla== Luokka:Tanskalaiset taidemaalarit Luokka:Vuonna 1823 syntyneet Luokka:Vuonna 1910 kuolleet
Neptuno (1740)

Neptuno (Nuestra Señora del Carmen) oli Espanjan laivaston vuonna 1740 palvelukseen otettu kaksikantinen 64-tykkinen linjalaiva. == Hankinta == Sodan uhka pakotti 1740 Espanjan laivaston lisäämään linjalaivojensa määrää. Alusten valmistuksen hitaudesta johtuen päätettiin ostaa neljä riittävän suurta kauppalaivaa tai kaapparia, jotka voitaisiin varustaa 60-66 tykkisiksi linjalaivoiksi. Näiden lisäksi ostettiin kaksi pienempää alusta, Halcón ja Poder. Kaikki ostetut alukset oli valmistettu 1736-1737.Winfield et al 2023 s. 184 Cádizissa Espanjan laivasto osti 22. marraskuuta 1740 Genovassa vuonna 1737 valmistetun aluksen, joka muokattiin marraskuussa Carracassa laivastolle linjalaivaksi ja nimettiin Neptunoksi. == Palvelus == Alus liitettiin 1741 Ferrolissa Juan José Navarron laivueeseen päällikkönään Juan María Delfino. Alus osallistui 22. helmikuuta 1744 Cape Sicién taisteluun päällikkönään Enrique Olivares ja 18. maaliskuuta 1748 Britannian kuninkaallisen laivaston kontra-amiraalia Thomas Cotesin laivasto-osastoa vastaan käytyyn kahakkaan. Sotatoimien päätyttyä alus palautettiin 1748 Cádizissa omistajilleen. == Lähteet == * === Viitteet === Luokka:Espanjan laivaston linjalaivat
Valaquenta

Valaquenta (”Kertomus Valarista”) on J. R. R. Tolkienin Silmarillion-teoksen toinen osa. Tässä osassa kerrotaan, keitä Ardan valtiaat eli valar ovat ja mitkä heidän tehtävänsä ovat. Valarin johtaja on Manwë. Valaquenta luettelee myös tärkeimmät maiarista, jotka ovat henkiolentoja kuten valar, mutta vähäisempiä ja toimivat valarin palvelijoina. Lopuksi kerrotaan vihollisista, joista tärkein on Melkor, joka oli alun perin mahtavin ainurista ja Manwën veli, mutta kääntyi pahaksi. Melkorin palvelijoista mainitaan kauhunhenget eli balrogit sekä Sauron, joka oli ennen ollut vala Aulën maia.Tolkien 1980, s. 25-34 == Lähteet == Tolkien, J.R.R.: Silmarillion. WSOY 1980. ISBN 951-0-09103-0 === Viitteet === Luokka:Silmarillion
Aspire Park

Aspire Park on Dohassa Qatarissa sijaitseva puisto, jonka koko on 88 hehtaaria. Puisto on Dohan suurin puisto, ja siellä on muun muassa leikkipuistoja, juoksuratoja, kuntoiluvälinitä ja Qatarin ainut järvi. Puisto sijaitsee 2,5 neliökilometrin suuruisella Aspire Zone -urheilualueella. Urheilun lisäksi puiston vetonaula on sen vieressä sijaitseva Torch Tower. == Lähteet == == Aiheesta muualla == Luokka:Puistot Luokka:Qatarin rakennukset ja rakennelmat Luokka:Qatarin nähtävyydet Luokka:Doha
Merriam-Webster

Merriam-Webster on nimitys lukuisille kustannusyhtiö G. & C. Merriam Co.:n (myöh. Merriam-Webster, Incorporated) julkaisemille englanninkielisille sanakirjoille. Se on laajin amerikanenglannin sanakirja. G. & C. Merriam Co. perustettiin 1831. Noah Websterin kuoltua 1843 se hankki oikeudet tämän sanakirjaan An American Dictionary of the English Language (1828, toinen laitos 1840), joka oli ensimmäinen kattava amerikanenglannin sanakirja. 1800- ja 1900-luvuilla G. & C. Merriam Co. julkaisi Websterin sanakirjasta useita uusia laitoksia, joiden otsikot vaihtelivat. Vuonna 1964 Encyclopædia Britannica, Inc. osti G. & C. Merriam Co.:n, jonka nimi vuonna 1982 vaihdettiin muotoon Merriam-Webster, Incorporated. 1980-luvulta alkaen Merriam-Websterin nimellä on julkaistu myös elektronisia aineistoja. == Huomattavia laitoksia == * An American Dictionary of the English Language (1847 ja 1864) * Webster’s International Dictionary (1890) * Webster’s New International Dictionary, Second Edition (1909) * Webster’s Third New International Dictionary (1961) * Merriam-Webster’s Collegiate Dictionary (11. laitos, 2003) == Lähteet == == Aiheesta muualla == * Merriam-Webster Luokka:Amerikanenglanti Luokka:Sanakirjat Luokka:Yhdysvaltalaiset tietokirjat
Roque Nublo

thumb|Roque Nublo kuvattuna marraskuussa 2016. Roque Nublo on Gran Canarialla Tejedan kunnassa sijaitseva 80 metriä korkea kivi, joka on yksi Gran Canarian tunnetuimmista nähtävyyksistä. Kivi on yksi maailman suurimmista luonnossa luonnollisesti esiintyvistä kivistä, ja se sijaitsee yli 1 800 metriä merenpinnan yläpuolella. Roque Nublo julistettiin vuonna 1987 luonnonsuojelualueeksi. Kivi sijaitsee Gran Canarian suosituimpien vaellusreittien varrella. == Lähteet == == Aiheesta muualla == Luokka:Gran Canaria Luokka:Kanariansaarien luonto Luokka:Kivet
Latvavesi

Latvavesi on vesistön järvi- tai vesialue vesistön uloimmassa osassa, joka sijaitsee yleensä kaukana vesistön pääjärvestä. Latvavesissä on järviä ja kapeita lahtia, jotka yhdistyvät pääjärviin jokien ja salmien välityksellä. Latvavedet yhdistyvät pääjärviin salmien välityksellä esimerkiksi paikoissa, missä Baltian jääjärvi on ylittänyt Salpausselät. Latvavedet sijaitsevat joskus laajalla alueella hajanaisesti ja niissä on hajanaisia salmien ja lahtien vesialueita. Latvavesien laivaliikenteestä on yleensä vähemmän tietoa kuin vesistön pääjärvien liikenteestä, vaikka myös latvavesillä on ollut jonkin verran vesiliikennettä. == Lähteet == Luokka:Vesistöt
Conquistador (1745)

Dragón (Santa Teresa de Jesus) oli Espanjan laivaston vuonna 1745 vesille laskettu 60-tykkinen Conquistador-luokan kaksikantinen linjalaiva. == Valmistus == Alus tilattiin Real Astillerolta Havannasta, missä köli laskettiin 15. huhtikuuta 1744. Alus laskettiin vesille 2. toukokuuta 1745 ja luovutettiin virallisesti Espanjan laivastolle 28. toukokuuta 1745.Winfield et al 2023 s. 185 == Palvelus == Alus lähti heinäkuussa 1745 Havannasta Fuerten kanssa partiomatkalle, jossa tehtävänä oli etsiä merirosvoja Campechen alueelta. Matkalla ne valtasivat kolme fregattia, kunnes palasivat 4. elokuuta Havannaan Reggion laivueessa. Se suojasi elokuussa Havannasta saattueen Veracruziin. Alus lähti 25. lokakuuta 1745 Havannasta Espínolan laivueessa Cádiziin, mutta alukset joutuivat palaamaan vastatuulen vuoksi satamaan. Huhtikuussa 1746 alus oli korjattavana Havannassa. Alus lähti kesäkuussa 1746 Havannasta Nueva Españan ja fregatti Diligenten kanssa partiomatkalle Kuuban rannikolle. Se lähti 1747 Havannasta Áfrican kanssa partiomatkalle Hondanlahdelle. Alus lähti 1747 Havannasta Bizarran, Nueva Españan ja Reinan kanssa Puerto Ricoon. Alus osallistui 12. lokakuuta 1748 de San Juston alaisuudessa Havannan kahakkaan, jossa kuuden saattuetta suoannutta Espanjan laivaston linjalaivaa kohtasi seitsemän kontra-amiraali Charles Henry Knowlesin johtamaa Britannian kuninkaallisen laivaston linjalaivaa. HMS Cornwallin miehistö valtasi kahakassa Conquistadorin. == Lähteet == * === Viitteet === Luokka:Conquistador-luokan linjalaivat
Asetyylitributyylisitraatti

Asetyylitributyylisitraatti (C20H34O8) on estereihin kuuluva orgaaninen yhdiste. Yhdistettä voidaan käyttää muun muassa muovinpehmentimenä. == Ominaisuudet, valmistus ja käyttö == Huoneenlämpötilassa asetyylitributyylisitraatti on väritöntä nestettä, jolla on heikko tuoksu. Yhdiste ei käytännöllisesti katsoen liukene, mutta liukenee useisiin orgaanisiin liuottimiin, esimerkiksi etanoliin ja dietyylieetteriin. Asetyylitributyylisitraattia valmistetaan esteröimällä sitruunahappoa butanolin kanssa. Reaktion tuote tributyylisitraatti reagoi seuraavassa vaiheessa etikkahappoanhydridin kanssa asetyylitributyylisitraatiksi. Asetyylitributyylisitraattia käytetään polyvinyyliasetaatin, polyvinyylikloridin ja selluloosajohdannaisten muovinpehmentimenä. Käyttökohteita ovat esimerkiksi lelut, kalvot ja elintarvikepakkaukset. Yhdisteen etuna on sen myrkyttömyys ja sillä voidaan korvata ftalaatteja. Asetyylitributyylisitraattia käytetään myös aromiaineena, kosmetiikassa ja liuottimena. == Lähteet == Luokka:Esterit
Maaseutukaupunki

Maaseutukaupunki on kaupunki, joka on suhteellisen pieni asukasluvultaan verrattuna saman alueen muihin kaupunkeihin. Maaseutukaupungin määritelmä kuitenkin on hyvin riippuvainen alueen asukastiheydestä. Suomessa on olemassa luokitus, jonka mukaan alle 15 000:n asukkaan kaupungit luokitellaan paikalliskeskuksiksi. == Lähteet == Luokka:Kaupunkimaantiede
Seutukaupunki

Seutukaupunki on kaupunki, joka on tietyn seudun ja talousalueen keskus, mutta ei kuitenkaan maakuntakeskus. Jotta kaupungista voi muodostua alueen taloudellinen keskus, sillä pitää olla tietyt mahdollisuudet elinkeinoelämän kehittämiseen. Vaikka monet toiminnot ovat muuttuneet kansainvälisiksi, toisaalta myös paikallisuus on saanut arvostusta. Seutukaupungeista käsin turvataan alueen asukkaiden mahdollisuudet osallistua erilaisiin toimiin sekä alueen hyvinvointipalvelut. Suomessa seutukaupungit muodostavat seutukaupunkiverkoston, josta käsin valvotaan asukkaiden etuja ennakoivasti sekä suunnitellaan tulevaisuuden kaupunki- ja aluepolitiikkaa. Eräässä selvityksessä on ilmennyt, että Suomessa seutukaupunkien suosio muuttokaohteina on kasvanut viime vuosina. == Lähteet == Luokka:Kulttuurimaantiede
Meriraja

Meriraja on valtioiden välinen merialueella sijaitseva raja. Kuten maarajoilla, myös merirajoilla toimii rajavalvonta, jota suoritetaan rajanylityspaikoilla. Esimerkiksi Suomenlahden itäosassa, Suomen ja Venäjän välisellä merirajalla toimii Suomenlahden merivartiosto. == Lähteet == Luokka:Rajat
Vol. 6

Vol. 6 on suomalaisen progressiivista rockia esittävän Saimaa-yhtyeen viides studioalbumi. Se julkaistiin 22. maaliskuuta 2024. == Kappaleet == == Arvostelut == * Helsingin Sanomat: * Soundi: == Lähteet == Luokka:Saimaan albumit Luokka:Vuoden 2024 albumit